L’alcalde de Carcaixent es reuneix amb el nou president de la Séquia
04 de maig de 2017

Carcaixent

Paco Salom, alcalde de Carcaixent, es va reunir ahir amb el nou president de la Reial Séquia de Carcaixent, Antonio Ríos, i amb la tresorera de l’entitat, Marien Camarena. Ríos es va convertir en el màxim representant de la comunitat de regants després de les eleccions celebrades el darrer 2 d’abril, que van comptar amb una elevada participació per part dels comuners.

Al finalitzar la reunió, les dos parts van destacar que l’encontre marcava l’inici d’una nova etapa de col·laboració entre l’Ajuntament i la Reial Séquia així com la predisposició total de les dos entitats de treballar en benefici dels regants carcaixentins. Paco Salom va destacar també que “la normalització de les relacions permetrà iniciar noves vies de treball que, de segur, revertiran en la prestació d’un millor servei a tots els usuaris de la Séquia”.